NaiveNeuron/SloPal huggingface dataset:
Babič, Ján, poslanec NR SR (2012-09-19):
Vážený pán predsedajúci, vážené kolegyne, kolegovia, vážený pán minister. Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 114 z 24. júla 2012 pridelila vládny návrh zákona o ochrane ozónovej vrstvy Zeme a o zmene a doplnení niektorých zákonov na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Oba výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami, tak ako sú uvedené v časti IV. tejto spoločnej správy. Gestorský výbor odporúča hlasovať o bodoch spoločnej správy nasledovne. O bodoch spoločnej správy č. 1 až 37 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach, uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov odporúča Národnej rade Slovenskej republiky vládny návrh zákona o ochrane ozónovej vrstvy Zeme a o zmene a doplnení niektorých zákonov schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona o ochrane ozónovej vrstvy Zeme a o zmene a doplnení niektorých zákonov vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 40 z 11. septembra 2012. V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, skončil som, otvorte, prosím, rozpravu.
P. Hrušovský, predseda NR SR: (2005-03-16):
(Hlasovanie.) 130 prítomných, 35 za, 11 proti, 79 sa zdržalo, 5 nehlasovalo. Návrh sme neschválili. M. Maxon, poslanec: Budeme teraz hlasovať o pozmeňujúcom návrhu pod bodom 2 pani poslankyne Štrofovej.
F. Petrák, poslanec: (2002-03-21):
Ďakujem, dajte hlasovať.
V. Veteška, podpredseda NR SR: (2004-01-22):
Aj pán Banáš chce odpovedať? Ospravedlňujem sa. J. Banáš, poslanec: No iste, pán kolega Miššík, ale bolo to myslené metaforicky, to znamená, ide o ten najmenej kvalitný vagón, ktorý by tú súpravu brzdil. Čiže prvý vagón pôjde 150 km/h a posledný 60 km/h, tak v priemere ten vlak pôjde 95 km/h, ale ten posledný sa spáli a ten prvý sa bude nudiť. A k tej dvojrýchlostnej Európe. Pokiaľ by som mal byť teraz postavený pred kategorickú otázku, či ju mať dvojrýchlostnú alebo čakať na posledný vagón, tak sa, samozrejme, prikláňam k tej dvojrýchlostnej.
M. Fronc, poslanec: (2008-04-02):
Druhá vec je. Mrzí ma takisto, že na 80 a viacej percent ste hovorili vlastne o problémoch menšinového školstva a že celá diskusia o tomto návrhu zákona, ktorý je naozaj kľúčový pre budúcnosť tejto krajiny, sa redukuje a zvrháva len na diskusiu o menšinovom školstve, ale zrejme to bolo vaším cieľom. A posledné k tej odvahe. Naozaj má pravdu klasik, ktorý povedal po roku 1989 po Nežnej revolúcii, že odvaha zlacnela, zdražel rozum. Ďakujem.
Glváč, Martin, podpredseda NR SR (2016-12-08):
Ďakujem. S faktickými poznámkami nikto. Ukončujem možnosť prihlásenia sa a zároveň vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
B. Bugár, predseda NR SR: (2003-12-03):
(Hlasovanie.) Prítomných 130, za návrh 127, zdržali sa 2, nehlasoval 1. Konštatujem, že Národná rada schválila návrh zákona o elektronickom obchode . Ďakujem pekne. Pán spravodajca, teraz pristúpime k hlasovaniu o vládnom návrhu zákona o puncovníctve a skúšaní drahých kovov (tlač 382). Spoločným spravodajcom je pán poslanec Kondrót.
Laššáková, Jana, podpredsedníčka NR SR (2013-09-04):
Na vystúpenie pána poslanca s faktickými poznámkami štyria, piati páni poslanci, pán poslanec Podmanický, Novotný, Brocka, Muňko a Zajac. Končím možnosť prihlásiť sa s faktickými poznámkami. Nech sa páči, pán poslanec Podmanický.
Pellegrini, Peter, predseda NR SR (2015-01-29):
Pán podpredseda Číž.
Blaha, Ľuboš, podpredseda NR SR (2024-01-12):
Pán poslanec Sulík, čas vymedzený pre klub SaS práve vypršal. (Potlesk.) Tým pádom len pre informáciu, nemôže mať slovo ani pani poslankyňa Cigániková, ktorá sa hlásila s faktickou, čo asi pochopila. A kolegovia, ktorí by teda mali záujem svoje myšlienky ďalej nejakým spôsobom nechať zapísať do dejín, tak môžu tak odovzdať písomne svoje prejavy alebo svoje prípadne faktické pripomienky. Takže teraz prejdeme k poslankyni Tine Gažovičovej za poslanecký klub Progresívneho Slovenska. Pripomínam, že poslanecký klub Progresívneho Slovenska má ešte 68 minút 29 sekúnd. Nech sa páči, pani poslankyňa, máte slovo.
Fecko, Martin, poslanec NR SR (2017-06-14):
Ďakujem pekne. Pán kolega, ja sa dotknem jednej tvojej vety, ktorú si povedal, že k historickým dátumom a dejinným udalostiam by sme mali mať nejakú úctu a neprekrúcať ich. Stopercentne s tým súhlasím a chcel by som upozorniť aj vedenie Národnej rady, je tu pán Bugár, tlmočte to aj pánovi Dankovi, keď ma počuje, že v priestoroch Národnej rady, kde máme tlačovú miestnosť, máme stále banery vývoja našej republiky, ako to išlo. Viete, aký historický moment tam chýba? Chýba november ´89, chýba november ´89, upozorňoval som to všetkých predsedov ústne, áno, nie písomne, malo to byť asi aj písomne. Ústne som upozornil všetkých predsedov, odkedy som v parlamente, aby aj tento baner – rok 1989, 17. november – bol tam, dodneska tam neni. Takže to je u mňa to prekrúcanie tej histórie, ktorú my momentálne žijeme. Nie som historikom, veď vy by ste sa o to mali oprieť v prvom rade, historici, ktorí ste poslanci v parlamente a prejsť si, čo tu všecko čo tu máme a nemáme. Takže to len taká pripomienka. A budem stále sa biť za tých ľudí, ktorí sa spravodlivo a čestne stavajú ku všetkým udalostiam, ktoré im život prinášal v danej dobe, kedy mali povedať, že áno, to je spravodlivé a to neni nespravodlivé. Ďakujem pekne.
Gašpar, Tibor, poslanec NR SR (2024-02-08):
Hlasujeme o bode 26 druhého pozmeňujúceho návrhu poslanca Galka.
Blanár, Juraj, podpredseda NR SR (2022-05-24):
Na vaše vystúpenie dve faktické poznámky. Pán poslanec Jarjabek, nech sa páči.
Kaník, Ľudovít, poslanec NR SR (2014-11-08):
Spomínal si tam ten jeden milión, ktorý mal niekde doputovať, a že všetci sú zvedaví, že kde a ku komu to malo byť, ale tam nejde o jeden milión, tam ide o mnoho miliónov, o mnoho viac a keby ich verejné financie mali, tak už dnes máme vyrovnaný alebo možno prebytkový rozpočet.
Číž, Miroslav, podpredseda NR SR (2015-09-18):
Ďakujem pekne. Pán spravodajca? Nie. Kolegyne, kolegovia, prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov (tlač 1644). Návrh na pridelenie výborom je v rozhodnutí č. 1662. Opäť vás poprosím, pán podpredseda vlády a minister financií, aby ste aj tento vládny návrh zákona uviedol.
Blanár, Juraj, podpredseda NR SR (2023-02-02):
Teraz požiadal o slovo v rozprave pán navrhovateľ, po ňom budeme pokračovať písomne prihláseným pánom poslancov Tomášom Šudíkom. Nech sa páči, pán navrhovateľ Vašečka.
Madej, Róbert, poslanec NR SR (2014-06-04):
Ďakujem pekne. Vážená pani predsedajúca, vážená pani predkladateľka, vážené panie poslankyne, páni poslanci, dovoľte mi, aby som vás informoval o prerokovaní uvedeného návrhu zákona vo výboroch Národnej rady Slovenskej republiky. Národná rada Slovenskej republiky uznesením z 26. marca 2014 pridelila predmetný návrh poslancov Národnej rady na prerokovanie Ústavnoprávnemu výboru Národnej rady Slovenskej republiky a výboru pre financie a rozpočet. Národná rada zároveň určila lehotu na prerokovanie predmetného návrhu zákona v druhom čítaní vo výboroch Národnej rady. Návrh zákona ústavnoprávny výbor, ako aj výbor pre financie a rozpočet prerokovali a odporučili ho plénu Národnej rady schváliť. Z poslancov, ktorí nie sú členmi výborov, ktorým bol návrh zákona pridelený, oznámil v určenej lehote gestorskému výboru stanovisko k tomuto návrhu zákona poslanec Národnej rady Slovenskej republiky Ľudovít Kaník. Z uznesení výborov uvedených v III. bode spoločnej správy vyplýva 28 pozmeňujúcich a doplňujúcich návrhov, ktoré sú uvedené v časti IV spoločnej správy. Prosím vás veľmi pekne v tejto súvislosti poznačiť si len malú technickú úpravu v 27. bode spoločnej správy, v bode 4. tohto 27. bodu, kde by sa mala vypustiť predložka „na„ v tom doplnení, pretože ide o duplicitu dvoch predložiek „na“. Takže prosím len o vypustenie predložky „na". Gestorský výbor odporúča hlasovať o všetkých pozmeňujúcich a doplňujúcich návrhoch, teda o bodoch 1 až 28 spoločne s odporúčaním gestorského výboru schváliť ich. Gestorský výbor zároveň odporúča Národnej rade predmetný návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov Národnej rady o prerokovaní predmetného návrhu zákona (tlač 922a) bola schválená uznesením ústavnoprávneho výboru č. 426 z 27. mája 2014. Týmto uznesením ma zároveň ústavnoprávny výbor ako spoločného spravodajcu poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Pani predsedajúca, prosím, otvorte rozpravu. Ďakujem pekne.
Kollár, Boris, predseda NR SR (2023-02-02):
Ďakujem pekne. Je prosím všeobecný súhlas? (Súhlasná reakcia pléna.) Áno. Ďakujem pekne. Uvedené sme schválili. A teraz pristúpime k hlasovaniu o návrhu uznesenia k návrhu na aktualizáciu súhlasu s prítomnosťou zahraničných ozbrojených síl členských krajín NATO na území Slovenskej republiky . Je to tlač 1419. Prosím spravodajcu z výboru pre obranu a bezpečnosť poslanca Marcela Mihalika, aby hlasovanie uviedol.
Danko, Andrej, predseda NR SR (2019-01-29):
Pani poslankyňa Remišová.
Ďuriš Nicholsonová, Lucia, podpredsedníčka NR SR (2016-10-27):
Pán poslanec Mizík.
Petrák, Ľubomír, poslanec NR SR (2019-05-10):
Ďakujem pekne za slovo. Pán predsedajúci, pán prezident nemal pri vrátení zákona žiadne pripomienky, odporúča návrh zákona neschváliť, a preto sme v treťom čítaní. Prosím, otvorte rozpravu.
Ďurica, Ondrej, poslanec NR SR (2020-09-29):
Ďakujem za slovo. Vážená pani kolegyňa, mne táto téma je veľmi, veľmi divná, keď sa pozerám na vás ako na atraktívnu, inteligentnú ženu, a vy ste sa stali na Slovensku symbolom takého boja za... ako keby za potraty, tak to jednoducho je a tak to zostane zľudovené. Ja som sa musel prihlásiť, pretože vy ste nám tu čítali rôzne údaje, rôzne štatistiky a čísla. Ja sa priznám, že mne tieto čísla veľa nehovoria. Ja ako otec troch detí vôbec nemusím vidieť ani čísla, ani tabuľky, to je možno parketa pána Sulíka, ale čo je podstatné, ja si myslím, že Národná rada, poslanci a jednoducho ľudia, ktorí vytvárajú podmienky v spoločnosti, majú vyslať jasný signál občanom Slovenskej republiky, že je pre nich ľudský život dôležitý, že si ho vážia, že budú robiť maximum pre to, aby ochránili čo i len jeden, a tento návrh zákona my, samozrejme, podporíme, hoci ho považujeme za taký, zbytočne, zbytočne kozmetický a mohol by byť možno ambicióznejší a smelší. Ale pokiaľ sa stane to, že pomôžeme akémukoľvek počtu detí prísť na svet, tak to, myslím, bude pre celú spoločnosť jeden obrovský úspech. A znovu opakujem, ako otec troch detí si neviem predstaviť krajší moment, ako je narodenie dieťaťa, a preto ma veľmi mrzí, že vy ste sa skutočne stali takým, takým symbolom toho, toho opačného, opačného pohľadu na Slovensku. Nepristane vám to. Ja rešpektujem, máte na to, máte na to právo, je to váš názor, váš postoj, ale ja sa s tým nemôžem, keď sa na vás vždy pozerám, tak sa s tým neviem nejako stotožniť. Ďakujem pekne.
Sopko, Miroslav, poslanec NR SR (2018-11-21):
Ctené pani poslankyne, vážení poslanci, vážený pán predsedajúci... (Prerušenie vystúpenia predsedajúcim.)
Paška, Pavol, predseda NR SR (2014-07-08):
(Hlasovanie.) 138 prítomných, 59 za, 74 proti, 5 sa zdržali. Návrh sme neschválili.
Taraba, Tomáš, poslanec NR SR (2022-02-25):
Boris, ďakujem ti za veľmi triezve vystúpenie. (Zaznievanie gongu.) Je vidieť, že tu existuje obrovská nervozita zo strany koalície, pretože, samozrejme, samozrejme, obhajovať masívnu cenzúru po tých dvoch rokoch, čo tu presadzovali masívne porušovanie ľudských práv, lebo vraj inak nevedia riešiť covid, až nakoniec nám povedali, že tu hrozí humanitárna kríza, tak ďakujem za úplne triezve. Áno, na Slovensku nie je vojna, ak je na Slovensku vojna, dámy a páni, vyhláste vojnový stav. Vy tu len šírite, že, vytvárate tu prostredie, že my sme v nejakom vojnovom konflikte, tuto pán vpredu chcel pomaly tretiu svetovú vyhlásiť Rusom. My nie sme vo vojnovom konflikte, takže sa riaďte zákonmi normálnej demokracie. Ja viem, že vy za dva roky ste, vy neviete riadiť štát v normálnych podmienkach, vy potrebujete len núdzové stavy, vy neviete bežne riadiť štát. Teraz, dnes nám mal skončiť núdzový stav a vy ste z toho nervózni, vy preto potrebujete raz zatvárať ústa ľuďom na uliciach, teraz sa bojíte nejakej hybridnej vojny, ktorá pre vás je, viete, čo je pre vás hybridná vojna? Že vás ľudia kritizujú. A rozdiel medzi tým, či štát verejne zavre niekomu ústa, alebo to, že či niekto niekoho individuálne zavre ako svojho lajkera na facebooku, to je dosť zásadný rozdiel a vy tu chcete masívnu (reakcia z pléna), vy tu chcete masívnu cenzúru zaviesť pod najcynickejším dôvodom, vy tu vydierate od rána nás ako poslancov, že ak chceme pomôcť, ak chceme pomôcť matkám a ženám a deťom z Ukrajiny, ktorí teraz vo Vyšnom Nemeckom čakajú, pretože vaši papaláši papajú niekde v Humennom a nevie tam dôjsť armáda a dostávame fotky, že kde je tá armáda, tak vy týmto ľuďom, nás vydierate, že pokiaľ chceme im pomôcť, musíme schváliť cenzúru. No my ju neschválime.
Madej, Róbert, poslanec NR SR (2015-12-08):
Ďakujem pekne. Ja by som chcel cteným kolegom, členom ústavnoprávneho výboru pripomenúť zasadnutie dnes o 12.00 hod.
Figeľ, Ján, podpredseda NR SR (2015-01-30):
Ďakujem pekne aj ja. Je jedna faktická, nech sa páči, Zsolt Simon.
Csicsai, Gabriel, poslanec NR SR (2015-05-21):
Ďakujem, pán minister, za odpoveď. Ono zákon nerozpráva, lebo nehovorí o tom, že by ten podnikateľský projekt mal schvaľovať PP-áčko. Zákon jednoducho hovorí o tom, že musí sa predložiť podnikateľský projekt, na základe toho Slovenský pozemkový fond môže prideliť, tak preto aj hovorím, čo som aj hovoril, že zákon je síce pekný, ale nefunkčný. Takže keby ste mohli ešte trošku rozviesť, že ako sa dostane do obrazu PP-áčko, keď Slovenský pozemkový fond prideľuje tie pozemky.
Zmajkovičová, Renáta, podpredsedníčka NR SR (2013-05-29):
Faktické poznámky nie sú na vystúpenie pána poslanca. Bol jediný, ktorý bol prihlásený do rozpravy, vyhlasujem všeobecnú rozpravu za skončenú. Pán poslanec Fronc, chcete zaujať stanovisko? (Reakcia navrhovateľa.) Nech sa páči.
Šipoš, Michal, poslanec NR SR (2024-02-13):
Ďakujem pekne za slovo. Takže veľmi správne pán poslanec Hlina upozornil na to, že začína tu byť taká nedisciplinovanosť pri riadení parlamentu, resp. začínajú tu byť prílepky, začíname pekne, presne tak ako pán Pellegrini hovoril na začiatku, keď sa stal predsedom parlamentu. Nebudeme už robiť žiadne prílepky, nebudeme dávať žiadne skrátené legislatívne konania, všetci poslanci dostanú rovnaký priestor, nikomu sa nebude brať slovo, toto bude profesionalita, toto bude tak fungo... také fungovanie parlamentu, ako tu nebolo, a zisťujeme, že jednoducho vôbec to takto nie je. Pri tomto zákone, ktorý ide zase v zrýchlenom konaní sú ďalšie prílepky, ja sa pýtam, či to je tá nová politická kultúra. Podľa mňa idete veľmi zlou cestou a je to veľmi zlá vizitka, pán Pellegrini, pre prezidentského kandidáta, ktorý tu na jednej strane hovoril o tom, ako to teraz už bude všetko fungovať, ako parlament bude fungovať ako hodinky, ako poslanci budú mať dopredu všetky informácie, nebude sa tu diať tá smršť, ktorá tu bola v minulosti, ktorú ste veľmi kritizovali, a, bohužiaľ, robíte presný opak. Idete narýchlo, idete meniť veci na poslednú chvíľu, bez MPK, s prílepkami, myslím si, že to nie je vhodné.
Jurinová, Erika, podpredsedníčka NR SR (2013-06-17):
Ďakujem pekne, pán poslanec. Registrujem štyri faktické poznámky. Nech sa páči, pán poslanec Galko.
Glváč, Martin, podpredseda NR SR (2019-10-15):
Ďakujem. Otváram rozpravu. Do rozpravy som dostal jednu písomnú prihlášku. Pán poslanec Miroslav Ivan, nech sa páči, máte slovo.
F. Devínsky, poslanec: (2007-07-03):
Hlasujeme o bode 5 spoločnej správy.
Figeľ, Ján, podpredseda NR SR (2013-03-26):
Na vystúpenie pána poslanca Hlinu je jedna faktická poznámka. Nech sa páči, Anton Martvoň.
Pellegrini, Peter, predseda NR SR (2015-09-24):
V poriadku.
B. Bugár, podpredseda NR SR: (2004-03-09):
(Hlasovanie.) Prítomných 132 poslancov, za 60, proti 37, zdržalo sa 34 poslancov, 1 nehlasoval. Konštatujem, že tento návrh sme neschválili.
Figeľ, Ján, podpredseda NR SR (2013-10-16):
Pán poslanec Hlina s procedurálnym.
Mojš, Milan, poslanec NR SR (2015-11-10):
Vážená pani predsedajúca, dovoľte mi ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa mení a dopĺňajú niektoré zákony (tlač 1694). Výbor Národnej rady pre financie a rozpočet ako gestorský výbor podáva Národnej rade správu o prerokovaní vyššie uvedeného vládneho návrhu zákona. Národná rada uznesením č. 1905 z 22. septembra 2015 pridelila vládny návrh zákona na prerokovanie týmto výborom: ústavnoprávnemu výboru a Výboru Národnej rady pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi – Výbor Národnej rady pre financie a rozpočet, uznesenie č. 503 zo dňa 3. novembra 2015, Ústavnoprávny výbor Národnej rady, uznesenie č. 717 zo dňa 4. novembra 2015. Z uznesení výborov uvedených v treťom bode tejto spoločnej správy vyplývajú pozmeňujúce a doplňujúce návrhy uvedené v bode štyri tejto spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 520 zo 6. novembra 2015. Týmto uznesením ma výbor poveril za spoločného spravodajcu, aby som na schôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem. Prosím, otvorte rozpravu.
Laššáková, Jana, podpredsedníčka NR SR (2015-05-27):
Nech sa páči, písomne prvý prihlásený do rozpravy, pán poslanec Přidal, máte slovo. Viete, že na faktické nemôžme reagovať. Prečítam ešte raz, aby ste na tabuli vedeli uviesť poslancov, ktorí sú písomne prihlásení do rozpravy. Takže pán poslanec Přidal za klub KDH, pán poslanec Kadúc za klub OĽaNO, a ďalej písomne prihlásení do rozpravy sú: Mikuláš Dzurinda, Juraj Miškov, Jozef Kollár, Dušan Muňko a Ľudo Kaník. Pán poslanec Dzurinda odhláste sa z faktickej, lebo vás potom nevedia... Dobre. Páni poslanci, máme predkladateľa. Nech sa páči, pán poslanec Přidal.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 144 poslancov, za 103, proti žiadny, zdržalo sa 34, nehlasovalo 7. Uvedený návrh sme schválili. (Striedanie sa predsedajúcich.)
Dubéci, Martin, poslanec NR SR (2024-09-10):
Ďakujem za slovo, pán úradujúci predseda. Ja, mne je to až blbé teda, že to musím povedať, ale počas rozpravy k predošlému bodu sa tu odohral taký veľmi trápny incident s pánom poslancom Huliakom, ak dovolíte. „Bol som sa pozrieť na poľovnícky ples, kde ste odmietli ísť vystupovať spoločenské tance, pretože tam mal byť Huliak,“ povedal pán Huliak, následne, adresoval to pani poslankyni Kosovej, „a ja som sa rád pozeral na tú vašu vyšponovanú zadnú časť tela“. Na záznam. Na záznam! Podľa rokovacieho poriadku, 9a, poslanec je povinný pri výkone svojej funkcie správať sa v súlade so zásadami slušného správania a dobrých mravov. Ja mám za to, že toto je naozaj už vyjadrenie, ktoré už aj v krčme by bolo príliš veľa, pán úradujúci predseda. Ja by som vás poprosil, keby ste mohli aspoň nejakú základnú úroveň slušného správania vynucovať, naozaj ako takto nemôžme adresovať kolegov a kolegyne. Ďakujem pekne. (Potlesk. Pokriky v sále.)
Blanár, Juraj, podpredseda NR SR (2023-02-16):
Prezentujte sa a hlasujte o skrátení lehoty. (Hlasovanie.) Prítomných 130 poslancov, za 87, proti 11, zdržali sa 30, nehlasovali 2. Skrátili sme lehotu. Nech sa páči.
L. Miklós, poslanec: (2007-09-19):
Naozaj teraz len z formálneho hľadiska vystupujem preto, lebo na výbore odzneli okrem tých čísiel, ktoré predniesol pán minister, aj ďalšie čísla, ktoré sa nedali v tej rýchlosti skontrolovať ani nejakým spôsobom komentovať. A preto sme dali požiadavku, aby sme tieto čísla dostali trošku štruktúrovanejším spôsobom a trošku aj vyváženejšie vypočítané, napr. aby tam bola vyvážená tá stránka mimoprodukčných funkcií lesa. Dúfam, že sa k tomuto ministerstvo dopracuje, resp. by som bol rád, keby toto číslo bolo vypracované v spolupráci obidvoch ministerstiev, ktoré sú do toho zainteresované. Takže, pán minister, dúfam, že sa nenahneváš, že som ti takúto úlohu prišil. A budeme sa tak vedieť lepšie zorientovať v tých číslach a v celej tej oblasti, kedy je škoda a kedy je ujma, kedy škoda nemusí byť celková škoda, ale len škoda na dreve a tak ďalej a tak ďalej. Toľko som chcel povedať, pán predseda. Ďakujem pekne za trpezlivosť.
P. Paška, predseda NR SR: (2009-03-11):
(Hlasovanie.) 123 prítomných, 78 za, 24 proti, 21 sa zdržalo. Bod 6 sme schválili.
T. Cabaj, poslanec: (2008-01-29):
Ja som mal tú česť byť pri tom, keď sa prijímala Ústava Slovenskej republiky a poznám trochu aj to pozadie, prečo sa taktizovalo a hľadal sa názov Národná rada Slovenskej republiky. Čas ukázal, prečo a tie odôvodnenia, ktoré boli vtedy, prečo sa to prijímalo ako Národná rada Slovenskej republiky, dávno pominuli a zastávam názor, že skutočne by ste sa mali, pán predseda Národnej rady, zasadiť nielen za to, že vyhlasujeme tento rok za Rok prvej Slovenskej národnej rady, ale aj pripraviť legislatívnu zmenu ústavy tak, aby sme sa skutočne vrátili k pôvodnému názvu Slovenská národná rada. Ďakujem pekne.
Matovič, Igor, podpredseda vlády a minister financií SR (2022-12-06):
Ďakujem veľmi pekne. Vážený pán predsedajúci, kolegovia, kolegyne, chcem poprosiť pána predsedu, aby opätovne otvoril rozpravu. Ďakujem veľmi pekne.
Glenda, Tibor, poslanec NR SR (2015-09-22):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Blanár, Juraj, podpredseda NR SR (2021-01-12):
Pán poslanec Peter Pollák, nech sa páči.
M. Číž, podpredseda NR SR: (2007-03-28):
(Hlasovanie.) Prítomných 142 poslancov, za návrh 78 poslancov, proti 5 poslancov, zdržalo sa 59 poslancov. Vážené kolegyne, kolegovia, konštatujem, že sme schválili vládny návrh novely zákona č. 44/1988 Zb. o ochrane a využití nerastného bohatstva, teda banský zákon . Teraz budeme pokračovať o ďalších prerokovaných bodoch programu. Prosím predsedu zahraničného výboru Borisa Zalu, aby uviedol hlasovanie k zameraniu zahraničnej politiky Slovenskej republiky na rok 2007, tak ako to máme uvedené v tlači 203. Pán poslanec, pán predseda výboru, máte slovo.
Glváč, Martin, podpredseda NR SR (2019-02-08):
Pán poslanec Baránik. Nie je v sále. Pán poslanec Heger.
Bugár, Béla, podpredseda NR SR (2017-12-05):
Ďalej do rozpravy sa hlási pán premiér. Nech sa páči, máte slovo.
T. Cabaj, podpredseda NR SR: (2009-12-08):
Zároveň si vás dovoľujem informovať, že na rokovaní sa nezúčastní predseda Národnej rady Slovenskej republiky Pavol Paška z rodinných dôvodov. Vážené panie poslankyne, poslanci, pristúpime k prvému čítaniu o návrhu poslankyne Národnej rady Slovenskej republiky Moniky Gibalovej na vydanie zákona, ktorých sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 1332, návrh na jeho pridelenie na prerokovanie výborom je v rozhodnutí č. 1358. Dávam slovo pani poslankyni Gibalovej, aby návrh odôvodnila. Nech sa páči, pani poslankyňa, máte slovo.
Zmajkovičová, Renáta, podpredsedníčka NR SR (2012-07-24):
S faktickými poznámkami piati poslanci. Uzatváram možnosť faktických poznámok. Pán poslanec Hraško.
Hrušovský, Pavol, podpredseda NR SR (2010-10-21):
Pán poslanec Ondruš.
Budaj, Ján, poslanec NR SR (2019-03-28):
Myslel som, že to ešte potiahne. (Reakcia z pléna.) No veď. Pán kolega Heger, teší ma, že s tým obvyklým zmierlivým tónom hovoríte, chcete vedieť, čo trápi jednu aj druhú stranu, ale ak si myslíte, ako ste sa vyjadrili, že tu a teraz o tomto hovoríme kvôli tomu, že tu už roky existujú tábory, tak to sa hlboko mýlite, pán kolega. Hovoríme tu v rámci jednej brutálnej volebnej kampane, v ktorej sa ktosi chce chytiť slamky. To je celý dôvod. A témou dnešného dňa nie je žiaden gender ani jablko genderu, témou dnešného dňa je spojenectvo fašistov a nacionalistov, spojenectvo fašistov a SMER-u. Tu vytvorila sa dnes nová koalícia, ktorá zmenila ústavu, zmenila ústavu vo veľmi závažnej veci, ktorá bude padať na naše deti, ktoré budú kvôli tomu odchádzať z tohoto štátu a budú hľadať štáty, kde sa bude dať vyžiť z dôchodku. Rokujeme tu teda preto, lebo SMER chce získať voličov Harabina a voličov Kotlebu, ktorým sa nepodarilo preštrikovať do druhého kola. Pokiaľ ide o samotnú tému, veď vy predsa musíte vidieť, že sa stala predmetom zneužívania, posúvania významov, klamania cieľov. Ak o nej vecne chcete rozprávať na tejto pôde, tak jednak slúžite tej kampani akoby mimovoľne, a jednak prijímate tú hru, že tu skutočne ktosi bráni Slovensko pred nejakou gender ideológiou. Takúto sprostosť, neverím, že veríte.
Sulanová, Magdaléna, poslankyňa NR SR (2021-12-07):
Ďakujem pekne. Pán Krošlák, ja chcem, ja mám tri poznámky na vaše vystúpenie. Po prvé, hovorili ste, že na podujatiach, ktoré organizovala opozícia, po podujatiach boli mŕtvi a že to máme my na svedomí. Ja by som vás chcela poprosiť, vážte slová. Tak keď tvrdíte, že boli mŕtvi, chcem vedieť, aby ste mi presne povedali, na ktorých podujatiach a ktorí to boli menovite, že boli v dôsledku tých podujatí mŕtvi. Vy keď niečo tvrdíte, vy to musíte dokázať, inakšie je to šírenie poplašnej správy. Je to hoax. To po prvé. Po druhé, pýtate sa, že ako pomohla opozícia. No povedzte mi, ako my môžeme pomôcť, keď máte hlavnú zásadu, teda už nie ste teda v koalícii, ale koalícia má hlavnú zásadu a má to v koaličnej zmluve, že nemôže hlasovať za žiaden návrh opozície. A my sa môžeme snažiť, my môžeme, chceme vám pomôcť, dáme dobré nápady, návrhy, ale vy za ne nemôžete zahlasovať. Tak načo je to všetko dobré? My sme úplne bezmocní, viete, a stratili sme aj chuť vám pomáhať. A po tretie, to očkovanie, sú desiatky, možno stovky svetových kapacít, ktoré hovoria opak. Vôbec to nie je pravda, že to je jediná cesta, to je základ a tak ďalej. Nie, nie je to, hlavne, keď ide o nie tradičné očkovanie. Ide v podstate len o vpichovanie genetickej manipulácie do žíl. Čiže nejde o očkovanie. Keby išlo o klasické očkovanie, nemáme žiadne výhrady. Ďakujem.
Hrnčiar, Andrej, podpredseda NR SR (2019-10-17):
Pán poslanec Viskupič.
L. Miklós, minister životného prostredia SR: (2006-04-20):
Tak predovšetkým to prehodnotenie koncepcie. No ten základný princíp je pragmatický. No keďže sa neplní ten program, tak čo budeme vykazovať? Ďalších päť rokov stále narastajúce neplnenie? Takže to sa celkom iste musí zmeniť. A druhá vec je, sú tam aj určité technické otázky, pretože niečo sa predsa len splnilo. To už treba začať nanovo. A treba naozaj, ale to vyčíslenie, musím povedať, že to vyčíslenie nebude veľmi rozdielne. Dokonca je možné očakávať aj mierne zvýšenie, pretože ceny celkove sa zvyšujú. Takže treba aj to povedať, že princíp, aj tento, koncepčne bolo, že to prijala vláda. Že neplnila, neplnila, to už teraz na to nebudem odpovedať, lebo to nebola otázka, prečo neplnila a možno to nie je ani na mňa. Ale čo sa týka novej koncepcie, to bude znova prijímať vláda. No tak nič iné neviem v tomto momente povedať. To je úloha celoštátna, nie ministra životného prostredia. To je k tomu prehodnoteniu. Čo sa týka zdrojov Slovenského vodohospodárskeho podniku. Tam je naozaj problém. On síce spláca tú pôžičku, ale práve pretože spláca pôžičku, nemá, nevie vykryť tú každoročnú povinnosť, resp. princíp preventívnych opatrení. Dokonca treba povedať, že v posledných rokoch sa systémovo znížili zdroje Slovenského vodohospodárskeho podniku napríklad tým, že ste ako parlament zrušili povinnosť platiť za záplavovú vodu, za závlahovú vodu, čo môžeme z hľadiska poľnohospodárstva považovať za pozitívum, ale tá diera 120 mil. korún, čo stojí Slovenský vodohospodársky podnik každoročne údržba odberových miest, nebola nahradená. Čiže my nemáme nič proti tomu, aby poľnohospodári dostali vodu zadarmo, ale tá diera po výpadku tohto príjmu nie je zaplátaná. Iná taká, by som povedal, všeobecne prospešná činnosť vodohospodárskeho podniku je údržba a vytyčovanie plavebnej dráhy, čo je rádovo ako 150 mil. ročne. To každý štát musí robiť v rámci medzinárodných zmlúv z vlastných prostriedkov a toto tiež vodohospodársky podnik nemá vykryté, a tým, že nedostáva ani dotácie na protipovodňovú ochranu, tak sa dostal do týchto ťažkostí. Tie nové legislatívne činy, ktoré sme urobili, že sa voda zaradila do sieťových odvetví, ešte nevykryli túto stratu a myslím, že aj ťažko vykryjú v plnom objeme. Čo bola tá tvoja tretia otázka? Jaj, stavebný poriadok. No aj v tomto momente existuje v stavebnom poriadku zákaz výstavby v tzv. inundačnom území. Inundačné územie je definované v zákone o vodách a v zákone o protipovodňovej ochrane, že to je zabezpečené, druhá vec je, keď sú také vody, ktoré sa vylejú na neočakávané priestory po pretrhnutí hrádze atď. Samozrejme, naši predkovia nestavali na  takých miestach, ale pri tomto rozšírenom urbanizme sa počítalo, áno, snáď ochránime každé jedno územie aj pred vysokými vodami, čo sa nie vždy darí. Neviem, nakoľko vieme ako štát ovplyvniť túto činnosť, to by si mal každý starosta, ktorý je zodpovedný za územný plán a stavebný poriadok obce, uvedomiť a podľa toho riadiť svoje územné plánovanie a stavebný poriadok.
Danko, Andrej, podpredseda NR SR (2024-01-17):
Ďakujem. Pokračujeme v rozprave. Prihlásený je pán poslanec Majerský František. Nie je v sále, stráca poradie. Pán poslanec Richard Sulík a pripraví sa pán poslanec Alojz Hlina. Nech sa páči, pán poslanec.
Hlina, Alojz, poslanec NR SR (2014-12-12):
Ďakujem veľmi pekne. Ja som si myslel, že v SMER-e majú iba jedného Martvoňa, žiaľ, mýlil som sa, je ich tam ďaleko viac. To jak naskákali, fakt, klobúk dole, ale v úvodzovkách, kolegovia, však si to potom doma prehrajte. Ale len vyextrahujem. Grilovať niekoho kvôli tomu, že mal tendenciu stavať lacno, je možné iba na Slovensku. To podľa mňa neni inde taká krajina, kde by niekoho grilovali za to, že pristupoval k verejnej zákazke tak, aby bola čo najnižšia cena, aby bola primeraná a kvalitná stavba za primeranú cenu, ergo nižšiu cenu, a za to ho grilovať. Viete, podľa mňa, keby ste to takto to skúšali... (Prerušenie vystúpenia predsedajúcou.)
Suja, Miroslav, poslanec NR SR (2020-09-23):
Ďakujem za slovo, pán predsedajúci. Plne súhlasím s mojím predrečníkom, odpady je veľmi dôležitá vec a v skrátenom legislatívnom konaní, si myslím, že to neni dobré prijímať. A vyhovárať sa, že je za päť minút dvanásť, keď predtým sme prijali zákon, kde sme odložili zálohovanie PET fliaš o jeden rok, vtedy to už nevadilo. Tak ja si myslím, že aj toto chvíľu počká, aby to prešlo riadnym pripomienkovým konaním, aby sa mohli vyjadriť všetci odborníci k tomu, mestá, obce, na koho to bude mať dopad, aký to bude mať dopad, aby sme vedeli nejaké výsledky a správne sa vedeli rozhodnúť, lebo teraz nevieme.
Blaha, Ľuboš, podpredseda NR SR (2023-12-07):
Pani ministerka, chcete reagovať na pána poslanca? Ak áno, máte priestor.
Jarjabek, Dušan, poslanec NR SR (2017-12-06):
Ďakujem pekne za slovo. Viete, ja by som to s tým pánom Rajtárom takto všetko nezľahčoval. Toto, čo tuná zaznelo, to sú naozaj veľmi vážne veci. Ak len polovica z toho je pravda, čo tu zaznelo, a zaznelo toho tuná teda pekne veľa, tak by sa mal pán Rajtár ospravedlniť v prvom rade svojim voličom, opozícii aj koalícii, všetkým poslancom, že tuná ešte má tú drzosť sedieť, a vzdať sa poslaneckého mandátu. Neodpovedal na základné otázky: Naviedol svojho asistenta na to, aby spáchal trestný čin? A ak je to tak, čo dostal tento asistent od pána Rajtára za to, že spáchal tento trestný čin, ak toto všetko je pravda, čo tu zaznelo? Toto by ma veľmi zaujímalo, pretože toto je kauza ako hrom! A s tou kauzou by sme sa mali zaoberať v tomto, v tejto Národnej rade preto, lebo zneužiť banku, takýmto spôsobom urobiť z bankovej inštitúcie jeden nedôveryhodný barák, no tak to sa ešte skutočne nepodarilo nikomu. No, viete, a vypočuli sme si tuná veľmi veľa zaujímavých vecí o tzv. tieňovej vláde. A keby to bolo z rokovacieho poriadku možné, určite, a bola by to desná sranda, to vám garantujem, by som dal návrh na odvolanie tieňovej vlády aj s tými tzv. pánmi, čo v tej tieňovej vláde akože sedia. Návrh na odvolanie tieňovej vlády tu ešte nebolo. Takže prajem príjemný deň.
Šuca, Peter, poslanec NR SR (2016-06-07):
Ďakujem za slovo, vážený pán predsedajúci. Pán poslanec Matovič, to, čo ste teraz predviedli, sa nedá nazvať nijako inak, ako bezprecedentné dramatické chrapúnstvo a svinstvo. (Potlesk.) To, čo ste teraz predviedli, tým ste iba potvrdili, že ste človek bez absolútnych škrupulí a nevyznávate absolútne nič, žiadne hranice slušného správania, žiadne hranice korektného politického súboja, prosto nič. Myslím si, že v tomto pléne nesedí väčší chrapúň, ako ste vy. Ale keď vy ste dali príbeh, aj ja dám príbeh. Jedna pani v Poprade, a ona mala syna, ktorý dva mesiace u vás pracoval a roznášal ten váš plagiát, ten plátok, ktorý tlačíte do schránok domov a bytov. Robil dva mesiace a odišiel od vás bez zaplatenia mzdy. To je odkaz pre vás od tej pani, ktorá ma stretla. Ďakujem za pozornosť. (Potlesk.)
Drucker, Tomáš, minister zdravotníctva SR (2018-02-08):
Ďakujem pekne. Vážená pani poslankyňa, Euro Health Consumer Index je hodnotené postave..., hodnotenie postavené na 48 kritériách v šiestich skupinách a má svoju metodiku. Čo sa týka oblasti 3, 4, 5 a 6, tu sú zdrojmi Eurostat, OECD a Svetová zdravotnícka organizácia. A čo sa týka oblastí skupín 1 a 2, tak v týchto časti boli oslovené pacientske organizácie a pacienti v štandardnom formáte, ako sa uskutočňujú podobné prieskumy. A ministerstvo zdravotníctva nedisponuje údajmi, kto a kedy odpovedal a kto bol oslovený. Slovensko v rebríčku poskočilo na základe viacerých faktov. Reálne zlepšenie, ktoré je výsledkom viacerých zmien. Bola tu lepšia komunikácia a vysvetľovanie údajov. To sa týka predovšetkým skupín, ktoré sa odzrkadľujú potom, či už ide v štatistických formátoch, to sú skupiny 3, 4, 5 a 6. Ako úvod môžem dať, teda ako príklad môžem uviesť tzv. auto packet payments, to znamená, to sú zdroje, ktoré nie sú z verejných zdrojov, ale ktoré si platia samotní pacienti, či už je to vo forme doplatkov za lieky alebo rôznych poplatkov. A doteraz sme evidovali alebo boli evidovaní podľa metodiky Eurostatu vo výške 1,4 mld. euro z celkových výdavkov. Potom, ako sme spresnili alebo sme si vyčistili metodiku s Eurostatom, podľa čoho vychádzajú, sme padli na 900 mil., čo je obrovský rozdiel aj v ponímaní potom Hodnoty za peniaze, a ktoré sa prejavujú aj v porovnávaní niektorých iných výsledkov. Na vyšetrenia CT sa čaká kratšie. Skrátili sa čakacie doby na plánované operácie. Oproti minulosti sa pacientske organizácie zapájajú viac do rozhodovacích procesov. Skrátila sa doba čakania na urgentnom príjme a iné. Čo je podstatné ale povedať, je, že hodnotenie sa počíta proporčne k iným krajinám a metodika sa každý rok aktualizuje. Čiže rebríček zobrazuje aj to, ako sa iná členská krajina zhoršila, o taktiež, a to taktiež prispelo k lepšiemu umiestneniu Slovenska. Keď sme analyzovali jednotlivé kritériá, v žiadnom sme neboli najlepšie. Môžem povedať, že povedzme ak bolo hodnotenie známkami od 1 po 3, za rok 2016 sme mali povedzme v kritériu 1,4, zlepšili sme sa na 1,3, ale v sumáre všetkých tých kritérií v porovnávaní s inými krajinami, pretože tie krajiny sa všetky posúvajú, to nie je kritérium, ktoré by sa porovnávalo s rokom 2016, ale vždy v roku 2017. Takže áno, tých, to, čo je treba povedať, že my sme ani v roku 2016 podľa niektorých objektívnych kritérií, a to sú tie skupiny 3, 4, 5 a 6, nepatrili na takú pozíciu. A čo sa týka porovnávania, treba porovnávať všetky indexy všetkých krajín, ktoré sa v ktorom pohoršili alebo zlepšili. Toľko za mňa, ďakujem.
Ďuriš Nicholsonová, Lucia, podpredsedníčka NR SR (2017-12-13):
Teraz dávam slovo spoločnému spravodajcovi z výboru pre zdravotníctvo pánovi poslancovi Alanovi Suchánkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Hort, Milan, podpredseda NR SR (2010-12-01):
Přihořívá. Teraz pani poslankyňa Tomanová, nech sa páči.
Gröhling, Branislav, poslanec NR SR (2016-09-22):
Ondrej, ďakujem veľmi pekne. Ty si položil jednu otázku, že jeden zriaďovateľ rozhoduje potom o druhom zriaďovateľovi a doteraz som na to nedostal odpoveď, takže to bola asi háklivá otázka. A k tomu určovaniu prvých tried ročníkov. Prečo by trh nemohol byť jeden z nástrojov, ktorý bude určovať, koľko prvých tried sa otvorí? Prečo by na základe merateľnosti výsledkov absolventov z jednotlivých škôl by rodičia, trh nemohli povedať, kam svoje deti do ktorej triedy, resp. odboru a školy dajú? To je jediné, jediné, čo nemôžme argumentovať, že by tam boli iné záujmy, čo sa týka rodičov, pretože oni majú jediný záujem, dobrý záujem pre svoje dieťa. Takže toto je jediná vec. Ja musím, aj pán kolega Petrák to spomínal, čo sa týka merateľnosti, že by to bola jediná alebo jedna z tých dobrých myšlienok, ako regulovať ten trh. Nechápem, prečo včera ste teda nepodporil návrh, ktorý sme podali v rámci merateľnosti aj s pánom Jurzycom. A nemôžem si odpustiť, pán Baška, keď sa zlúčila, viem, že by som nemal na vás reagovať, ale prepáčte, keď zlúčila alebo zrušili ste školu a vznikla o pol roka súkromná škola, prosím vás, kto potvrdil tú súkromnú školu? Ďakujem.
Ďuriš Nicholsonová, Lucia, podpredsedníčka NR SR (2017-11-28):
Kolegyne, kolegovia, poprosím vás, keby ste zaujali svoje miesta v rokovacej sále, budeme pokračovať v rokovaní Národnej rady Slovenskej republiky. Teraz pristúpime k opakovanému druhému čítaniu o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách (pod tlačou 663). Poprosím pána ministra práce Jána Richtera, aby zaujal miesto určené pre navrhovateľov. Pán spoločný spravodajca výborov je na svojom mieste a otváram teda rozpravu. Do rozpravy som nedostala písomne žiadnu prihlášku, ale hlási sa pán spoločný spravodajca. Nech sa páči, máte slovo. Tak predsa len, pán minister Richter, nech sa páči. [Opätovné rokovanie v druhom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 663.]
P. Hrušovský, podpredseda NR SR: (2002-02-21):
Návrh sme schválili. Ďalší bod. Š. Šlachta, poslanec: Ďalší bod je číslo 143, s odporúčaním gestorského výboru schváliť.
Fico, Robert, poslanec NR SR (2022-11-10):
Po hlasovaní to nie je možné...
Lipšic, Daniel, poslanec NR SR (2015-10-01):
Pán predseda, k včerajšku. Keďže som verejne vás podozrieval, že ste boli rozptýlený, nebolo to tak. V druhom čítaní je možné podať návrh nepokračovať. Bola to moja chyba, že som vás na to upozornil. (Potlesk.)
Vitteková, Anna, poslankyňa NR SR (2015-12-01):
O bode 11 tu nemôžeme hlasovať, keďže sme schválili bod 10 môjho pozmeňujúceho návrhu.
Hrnčiar, Andrej, doterajší podpredseda NR SR (2020-03-20):
Pán poslanec Boris Susko.
Hrušovský, Pavol, podpredseda NR SR (2010-12-01):
Panie poslankyne, páni poslanci, vyhlasujem rozpravu o tomto bode programu za skončenú. Pýtam sa pána navrhovateľa, pána podpredsedu vlády a ministra práce, sociálnych vecí a rodiny, či sa chce vyjadriť k vystúpeniam poslancov. Nech sa páči, pán minister.
Kiššová, Jana, poslankyňa NR SR (2014-10-30):
Ďakujem pekne za slovo. Ja celkom chápem ten ruch v sále preto, lebo táto téma tu zrejme už je toľkokrát diskutovaná, že už bolo asi povedané všetko. Ja si dovolím reagovať len na niekoľko vecí. Pani kolegyňa Janka Šipošová, ja som, to, keď som povedala, že ľudia, ak si niečo kúpia, tak zrejme majú peniaze. Ja som to povedala v tej súvislosti, ako Igor Matovič spomínal, že ten impulzívny predaj, že to je tá časť tých nákupov, kedy človek ide kúpiť jednu vec, alebo ide kúpiť tri veci a popri tom vidí niečo, čo nepotrebuje a kúpi si to, hej? Ja som na toto reagovala, že to, toto obvykle so sebou nesie ten prvok, že človek si to môže dovoliť kúpiť a preto si to kúpi. Pán poslanec Přidal, ak vy chcete spochybniť tie čísla, ktoré som ja predložila, prosím, príďte s nejakou vašou vlastnou analýzou a môžeme si tie čísla porovnať a môžeme sa o nich porozprávať, ale argumentovať jednu serióznu analýzu v číslach tým, že „ja si to nemyslím“, jednoducho nie je správne. Nie je správne a nie je ani úctivé. A ešte krátka reakcia na pána poslanca Brocku, že to nebude jediný prípad zasahovania do slobody jednotlivca. Samozrejme, že to nebude jediný. Ja sa ale snažím vždy reagovať na tie, o ktorých si myslím, že nie sú správne. Ja netvrdím, že akýkoľvek zásah do slobody jednotlivca je nesprávny, ja to hovorím o tomto konkrétnom prípade. Ďakujem pekne.
Janiš, Stanislav, poslanec NR SR (2011-11-30):
Hlasovali sme o pozmeňujúcich návrhoch zo spoločnej správy aj z rozpravy. Pán predseda, prosím, dávam odporúčanie, aby sme predložený návrh zákona prerokovali v treťom čítaní ihneď.
Figeľ, Ján, podpredseda NR SR (2014-10-22):
S reakciou nech sa páči, Ľubomír Petrák.
L. Žitňanská, poslankyňa: (2008-01-21):
Pokiaľ ide o uznesenie vlády z 24. januára, ktorým boli menovaní do funkcií členovia správnej rady a dozornej rady, bez ohľadu na to, kedy dostali dekréty, ten akt menovania vládou je konštitutívny, to znamená, členovia orgánov si neplnili svoje povinnosti a vláda si neplnila svoju povinnosť, pretože trpela, že členovia orgánov si neplnili svoju povinnosť. To znamená, tu je badateľné pri Slovenskom pozemkovom fonde zlyhanie vlády nielen v tomto období, ale aj v predchádzajúcom období, kedy došlo k netransparentným prevodom pôdy zo Slovenského pozemkového fondu. Ďakujem pekne.
Laurenčík, Milan, podpredseda NR SR (2021-05-13):
Nech sa páči, pán minister, budete odpovedať?
Kotleba, Marian, poslanec NR SR (2018-10-23):
Milé kolegyne, vážení kolegovia zo štandardnej opozície, mali sme možnosť tu doslova skoro dve hodiny počúvať o tom, akí sme fašisti, aké je to tu všetko také fašistické a ako sa všetci dali dokopy, a všetky tie obvinenia, ktoré neukázali nič iné len to, akí ste vy všetci urazení, že jednoducho nie ste vy dnes tí, ktorí sú vo svetle reflektorov, že nikto za vami neprišiel na kolenách, že jednoducho vaše hlasy sú dnes ako hlasy doslova štatistov, a neviete sa s tým vyrovnať. Neviete sa vyrovnať s tým, že tá sláva sa na vás nejako dnes nevylieva, pán Dostál, ani na vás osobne. Ale veľmi si, veľmi beriete do... (Ruch v sále a prerušenie vystúpenia predsedajúcim.)
B. Bugár, podpredseda NR SR: (2004-06-30):
(Hlasovanie.) Prítomných 122 poslancov, za návrh 50, proti 14, zdržalo sa 55 poslancov, 3 nehlasovali. Body 1 a 2 zo spoločnej správy sme neschválili. Nech sa páči.
Grendel, Gábor, podpredseda NR SR (2021-10-20):
Dve faktické poznámky na vaše vystúpenie, pán poslanec. Nech sa páči, pán poslanec Miroslav Suja.
Laššáková, Jana, podpredsedníčka NR SR (2015-07-01):
S reakciou pán minister Maďarič.
Žiga, Peter, podpredseda NR SR (2023-11-29):
Ďalší v rozprave vystúpi pán poslanec Podmanický. Nenachádza sa v sále, prepadá mu poradie. Pán poslanec Matovič. (Krátka pauza.)
Laššáková, Jana, podpredsedníčka NR SR (2012-08-01):
S reakciou na faktické poznámky pán poslanec Brocka, nech sa páči.
Mizík, Stanislav, poslanec NR SR (2022-03-23):
Ďakujem za slovo. Pán Žiak, na vás sa dá reagovať len takto: toto je absolútna schizofrénia. Vy si mýlite duchovno, s prepáčením, s ožratými satiristami. Ateista pomáha jehovistom, aj liehovistom. Biblia je pre vás iba obyčajná knižka. Čo to? Vy nepatríte tiež náhodou k tým Kiskovým belzebubom? (Smiech v sále.) A keď ste spomínali moslimov, tak vo vašom prípade by nastal prípad, ako bolo, ako to bolo v známom literárnom diele, toto by s vami spravili a znelo to takto: „A telíčko bez hlavičky a hlavička bez telíčka.“ Čiže len tak vám môžem povedať. (Smiech v sále.)
Milanová, Natália, ministerka kultúry SR (2022-02-25):
Ďakujem veľmi pekne za slovo. Vážený pán predsedajúci, panie poslankyne, páni poslanci, tento návrh zákona nám umožní rýchlejšie reagovať na prílev migrantov z Ukrajiny poskytnutím dočasného útočiska, realizovať nevyhnutné opatrenia hospodárskej mobilizácie a blokovať škodlivý obsah na internete. Dovoľujem si vás veľmi pekne poprosiť o podporu tohto návrhu zákona. Ďakujem.